### Beslutninger

Birgitte Jakobsen med bemærkning, at byrådet i sit møde den 1. februar 2023. har vedtaget Magistratens indstilling i overensstemmelse med erklæring fra Økonomiudvalget af 25. januar 2023.

Sagen blev behandlet sammen med sag 11.

###

.

### Resume

Borgmesterens afdeling har udarbejdet et regnskab med det forventede økonomiske resultat for 2022. Regnskabet er med udgangspunkt i Magistratsafdelingernes skøn over regnskabet for 2022.

Udarbejdelsen af det forventede regnskab er forbundet med en betydelig usikkerhed bl.a. på grund forventningerne til prisudviklingen og renteindtægterne, samt de økonomiske konsekvenser af Covid-19 og ukrainekrisen.

Samlet set vurderes det, at der er en forværring af [adresse] økonomi siden aflæggelse af halvårsregnskabet på 100 mio. kr., når der tages højde for de nævnte usikkerheder. Den vigtigste forklaring er kurstab på kommunens porteføljeaftaler som følge af udviklingen i renter og i aktiekurser.

I forhold til oprindeligt budget 2022 er der umiddelbart tale om merudgifter på 504 millioner kroner, som dog i vid udstrækning kan tilskrives tidsforskydninger i forbindelse med anlæg og merudgifter som følge af Corona, Ukrainekrisen og stigende priser, som kommunen får hel eller delvis kompensation for.

Indmeldingerne i forbindelse med forventet regnskab peger mod en overskridelse af servicerammen, men dels peger Borgmesterens Afdelings prognose på, at serviceudgifterne bliver noget mindre end forudsat af afdelingerne, og dels forventes der hel eller delvis korrektion for merudgifter til Corona, Ukrainekrisen og stigende priser, så der forventes ikke at blive udløst en sanktion.

På de ikke-decentraliserede udgiftsområder viser forventet regnskab, at det ikke er problemer med overholdelsen af de vedtagne budgetter. Undtaget herfra er udgifterne til tomgangsleje, hvor der forventes ikke-budgetterede merudgifter i et vist omfang, særligt drevet af merudgifter i første halvår.

### Beslutningspunkter

At 1) Resultatet af det udarbejdede forventede regnskab generelt tages til efterretning.

At 2) De tages til efterretning, at Borgmesterens Afdeling ikke forventer væsentlige problemer forbundet med at overholde de aftalte rammer for serviceudgifter og bruttoanlægsudgifter.

At 3)Det tages til efterretning, at Borgmesterens Afdelings prognoser peger på væsentligt lavere serviceudgifter og anlægsudgifter i 2022 end magistratsafdelingernes indberetninger af forventningerne til regnskabet for 2022 udviser.

At 4) Der ikke sker efterregulering på prisudviklingen i 2022 i forbindelse med aflæggelse af regnskabet.

### Sagsforløb

Udvalg: Magistraten

Dato: 05-12-2022

Henry Ravn:

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Borgmesterens Afdelings indstilling af 24. november 2022.

Udvalg: [adresse]

Dato: 14-12-2022

Henry Ravn:

Fremsendes til Økonomiudvalget til behandling i henhold til beslutning i byrådets møde den 14. december 2022.

Sagen blev behandlet sammen med sag 11.

Udvalg: Økonomiudvalget

Dato: 25-01-2023

Henry Ravn: 4

Sagen blev behandlet sammen med Diverse forhold med relation til forventet regnskab 2022.

Udvalget kunne enstemmigt tiltræde indstillingerne i overensstemmelse med Magistratens anbefaling.

Kenneth Krogh var forhindret i at deltage i udvalgets behandling af sagen.